Møller var medlem av herredsstyret i Bjørnør, deretter i Osen etter herredsdelingen, i over 30 år. Han var ordfører i Bjørnør 1884–1885 og 1890–1891 samt ordfører i Osen 1892–1893 og 1896–1901. Møller var valgmann for Bjørnør prestegjeld ved stortingsvalgene i 1865, 1873, 1876, 1879 og 1891, som høyremann. Han ble valgt til stortingsmann for perioden 1877–1879 og satt i Stortingets næringskomité. Han ble fritatt fra å møte under 1879-sesjonen av hensyn til forretninger, og lot Johan Richter ta sete for seg.